SITHAI บวกแรง 7% นิวไฮรอบ 5 ปี ลุ้นครึ่งหลังโตต่อ ยอดขายเครื่องใช้ครัวเรือนพุ่ง
SITHAI บวกแรง 7% นิวไฮรอบ 5 ปี ลุ้นผลงานครึ่งหลังโตต่อ ยอดขายผลิตภัณฑ์เครื่องใช้ครัวเรือน-บรรจุภัณฑ์เครื่องดื่มพุ่ง
SITHAI บวกแรง 7% นิวไฮรอบ 5 ปี ลุ้นผลงานครึ่งปีหลังโตต่อ ยอดขายผลิตภัณฑ์เครื่องใช้ครัวเรือน-บรรจุภัณฑ์เครื่องดื่มพุ่ง
9 ก.ย. 2565

ผู้สื่อข่าวรายงานว่า วันนี้(9 ก.ย.65) ราคาหุ้นบริษัท ศรีไทยซุปเปอร์แวร์ จำกัด (มหาชน)  หรือ SITHAI ณ เวลา 10:36 น. อยู่ที่ระดับ 1.81 บาท บวก 0.12 บาท หรือ 7.10% ราคาสูงสุด 1.91 บาท ราคาต่ำสุด 1.78 บาท ด้วยมูลค่าซื้อขาย 341.60 ล้านบาท ราคาหุ้นนิวไฮในรอบ 5 ปี โดยเทียบตั้งแต่หุ้นยืนที่ระดับ 1.82 บาท เมื่อวันที่ 18 ก.ย.60

สำหรับ SITHAI รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 มีกำไรสุทธิ 102.95 ล้านบาท โต 219% จากช่วงเดียวกันของปีก่อนอยู่ที่ 32.18 ล้านบาท ส่วนงวด 6 เดือนปี 2565 มีกำไรสุทธิ 173.30 ล้านบาท โต 82.58% จากช่วงเดียวกันของปีก่อน 94.92 ล้านบาท
โดยผลการดำเนินงานเพิ่มขึ้นเนื่องจากในไตรมาส 2/2565 รายได้จากการขายอยู่ที่ 2,438 ล้านบาท เพิ่มขึ้น 598 ล้านบาทหรือร้อยละ 32.5 จากไตรมาส 2/2564 การเพิ่มขึ้นของยอดขายที่สำคัญมาจากกลุ่มผลิตภัณฑ์เพื่องาน อุตสาหกรรมโดยเฉพาะผลิตภัณฑ์บรรจุภัณฑ์เครื่องดื่มของกิจการในประเทศเวียดนามที่มีการเติบโตขึ้นมาก
อีกทั้งรายได้กลุ่มผลิตภัณฑ์เครื่องใช้ในครัวเรือนของกิจการในประเทศเวียดนามก็เพิ่มขึ้นอันเป็นผลมาจากเศรษฐกิจประเทศเวียดนามที่ เริ่มฟื้นตัวจากโควิด กอปรกับมีปัจจัยหนุนจากการเป็นเจ้าภาพจัดการแข่งขันซีเกมส์ครั้งที่ 31 ในเดือนพฤษภาคมทำให้มีการ บริโภคเพิ่มสูงขึ้น